钦定古今图书集成/历象汇编/岁功典/第077卷 > 九日侍皇太子乐游苑 梁简文帝
## 钦定古今图书集成/历象汇编/岁功典/第077卷 > 九日侍皇太子乐游苑 梁简文帝

离光丽景，神英春裕，副极仪天。金锵玉度，监抚昭明。
善物宣布，惠润崑琼。泽熙垂露，秋晨精曜，驾动宫闱。
露点金节，霜沈玉玑。元弋侧影，翠羽翻晖。庭回鹤盖，
水照犀衣。兰羞荐俎，竹酒澄芬。千音写凤，百戏承云。
紫燕跃武，赤兔越空。横飞鸟箭，半转蛇弓。